《过太行山》
元代·周伯琦

太行苍翠插秋旻，叠岭重关自昔闻。战国东西分晋赵，中原南北带河汾。

帝王都邑青青草，豪杰勋名点点坟。鸟道盘空频立马，便从高处望飞云。

作者简介：（1298—1369）饶州人，字伯温，号玉雪坡真逸。周应极子。幼入国学为上舍生，以荫补南海簿，三转为翰林修撰，顺帝至正中累迁参知政事，招谕平江张士诚，拜江浙行省左丞，留平江十余年。士诚灭，乃归，寻卒。仪观温雅，博学工文章，尤以篆隶真草擅名。有《说文字原》、《六书正讹》等。